Shqipëri, nisin proceset për ankimimet kundër rezultatit të zgjedhjeve
Janë 18 ankimime të paraqitura nga PD, LSI dhe tre kandidatët e Vetvendosjes. Basha vijon turin në bazën e demokratëve
Tre ankimimet e para tw PD-sw, LSI-sw dhe njw kandidati tw Vetvendosjes, me tw cilat nisi sot procesi, kanë të bëjnë me rezultatin në Qarkun e Gjirokastrës, ku socialistët morën tre mandate, demokratët 1 dhe Lëvizja socialiste nuk arriti të merrte asnjë deputet. Komisioni i Ankesave dhe Sanksioneve, i bashkoi në një, të tre ankimet, dhe dëgjoi sot pretendimet e të gjitha palëve. Vendimi pritet të shpallet në ditët e ardhshme duke qenë se Komisioni do të presë të marrë përgjigje dhe për disa prova të kërkuara nga PD dhe LSI. Seanca e sotme hapi siparin e një odiseje që duket se do të jetë e gjatë. Janë në totalë 18 ankimime, 9 të paraqitura nga demokratët, 6 nga LSI-ja dhe tre nga kandidatët e Vetvendosjes, në Tiranë, Lezhë dhe Gjirokastër. Dy partitë kryesore kanë kërkuar shpalljen e pavlefshmërisë së rezultatit në 9 nga 12 qarqet e vendit, duke pretenduar një shitblerje masive të votës, shfrytëzimin nga ana e socialistëve në pushtet të të gjithë makinerisë shtetërore në funksion të fushatës, përfshirë akuzat për lidhje me element kriminalë apo mohimi i të drejtës së emigrantëve për të votuar dhe shumë elementë të tjerë që sipas opozitës çuan në atë që e quan një masakër elektorale. Pavarësisht vendimit që do të merret, një gjë është thuajse e sigurt, se nga Komisioni i Ankesave dhe Sanksioneve, gjithshka pritet të përfundojë dhe në Kolegjin Zgjedhor. Ndërsa procesi i ankimimeve është në fillesat e tij, demokratët megjithatë kanë bërë të qartë, siç u shpreh dje Kryetari i tyre Lulzim Basha, se “nuk do të njohin kurrë rezutatin” e këtyre zgjedhjeve, i cili e lë PD-në sërish në opozitë me 59 deputetë e që me vetëm 4 mandate të LSI-së, mbeten larg 74 mandateve të siguruara nga vetë socialistët. Nga ana e tij komuniteti ndërkombëtar, bëri thirrje pak ditë pas votimit, që palët të respektojnë rezultatin e zgjedhjeve. Zoti Basha ka ndërmarrë një tur në bazën e partisë së tij, duke denoncuar atë që sot gjatë një takimi në Lezhë e quajti “vjedhjen më të madhe të zgjedhjeve në histori”. Me këtë temë ai po përpiqet të anashkalojë dhe zërat që kanë kërkuar largimin e tij, duke kujtuar faktin se zgjedhjet për drejtuesit e rinj të PD-së janë pas pak muajsh. Dhe sot në Lezhë ai tha që “”. Por një prej zërave më kritikë ndaj tij, dhe që ka shpallur dhe kandidaturën për kreun e Partisë, Fatbardh Kadilli, në një mesazh drejtuar sot demokratëve, të shpërndarë përmes Facebook-ut, shprehet se sipas tij është I nevojshëm një project I ri politik për PD-në. “”, thekson zoti Kadilli.